নিম্নোক্ত স্থায়ী একাউণ্ট নম্বৰ(পান)নম্বৰটো পুঁজি আগবঢ়াব পাৰে - AAAGN0009F.
(Rs. in crore)
১) এই আঁচনি সেনা বাহিনীৰ (অৰ্ধ-সামৰিক বাহিনী সহ) ক্ষেত্ৰত প্ৰযোজ্য। ইয়াৰ অধীনত (ক) প্রাক্তন সৈনিকৰ (বিষয়া পৰ্যায়ৰ তলৰ) উত্তৰাধিকাৰী; (খ) তেওঁলোকৰ বিধবা পত্নী; (গ) কর্তব্যৰত অৱস্থাত বিশেষ পৰিস্থিতিত মৃত বা নিহত সৈনিকৰ বিধবা স্ত্রী আৰু (ঘ) কর্মৰত অৰ্ধ-সামৰিক বাহিনী আৰু ৰে'লৱে সুৰক্ষা বাহিনীৰ বিধবা স্ত্রী আৰু তেওঁলোকক সন্তানসকলক মাহিলি বৃত্তি প্ৰদান কৰা হয়। এই বৃত্তি কাৰিকৰী প্ৰতিষ্ঠান(চিকিৎসা, দন্ত চিকিৎসা, পশু চিকিৎসা বিজ্ঞান, অভিযান্তিক, এমবিএ, এমচিএ তথা এআইচিটিই/ইউজিচিৰ দৰে সমপৰ্যায়ৰ কাৰিকৰী বৃত্তিমুলক শিক্ষাৰ বাবে অনুমোদিত)ত গ্ৰহণ কৰা শিক্ষাৰ ক্ষেত্ৰত উপলব্ধ হয়। বিধবা পত্নীসকলৰ উত্তৰাধিকাৰী আৰু কর্তব্যৰত অৱস্থাত বিশেষ পৰিস্থিতিত মৃত বা নিহত সৈনিকৰ বিধবা পত্নীসকলৰ উত্তৰাধিকাৰীক বৃত্তিদানৰ বিষয়ত (খ) আৰু (গ) পর্যায়ৰ পদৰ ক্ষেত্রত কোনোধৰণৰ নিয়ন্ত্রণ নাই। অৰ্ধ-সামৰিক বাহিনীৰ সন্তানসকলেও এই আঁচনিৰ অধীনত বৃত্তি লাভৰ বাবে যোগ্য। এই বৃত্তিমুলক আঁচনিৰ জৰিয়তে প্রতি বছৰে প্রতিৰক্ষা মন্ত্রালয়ৰ নিয়ন্ত্ৰণাধীন ৪ হাজাৰ গৰাকী প্রাক্তন সৈনিকৰ উত্তৰাধিকাৰীক, কেন্দ্রীয় গৃহ পৰিক্ৰমা মন্ত্রালয়ৰ নিয়ন্ত্রণাধীন বাহিনীৰ কর্মচাৰীসকলৰ ৯১০গৰাকী উত্তৰাধিকাৰীক আৰু ৰে'ল মন্ত্ৰালয়ৰ নিয়ন্ত্ৰণাধীন সেনা বাহিনীৰ ৯০ গৰাকী কৰ্মচাৰীৰ সন্তানক নতুন বৃত্তি দিয়া হয়। অৱশ্যে, ২০১৫-১৬ শিক্ষাবৰ্ষৰ পৰা প্ৰতিৰক্ষা মন্ত্ৰালয়ৰ নিয়ন্ত্ৰণাধীন প্ৰাক্তন সৈনিকৰ ৫,৫০০ গৰাকী উত্তৰাধিকাৰীক, গৃহ পৰিক্ৰমা মন্ত্ৰালয়ৰ নিয়ন্ত্ৰণাধীন প্ৰাক্তন সৈনিকৰ ২,০০০ গৰাকী উত্তৰাধিকাৰীক আৰু ৰে'ল মন্ত্ৰালয়ৰ নিয়ন্ত্ৰণাধীন প্ৰাক্তন সৈনিকৰ ১৫০ গৰাকী উত্তৰাধিকাৰীক বৃত্তি প্ৰদানৰ সংখ্যা বৃদ্ধি কৰা হৈছে। প্ৰাৰম্ভিক অৱস্থাত প্ৰতি মাহত প্ৰদান কৰা বৃত্তিৰ পৰিমাণ ল'ৰাৰ বাবে ১,২৫০ টকা আৰু ছোৱালীৰ বাবে ১,৫০০ টকা আছিল। এই বাৰ্ষিক বৃত্তিৰ পৰিমাণ সংশোধন কৰি প্ৰতিমাহত ল'ৰাৰ বাবে ২,০০০টকা আৰু ছোৱালীৰ বাবে ২,২৫০ টকালৈ বৃদ্ধি কৰা হয়।
২. সংশ্লিষ্ট কৰ্মচাৰী আৰু তেওঁলোকৰ পৰিয়ালৰ বাবে বিভিন্ন ধৰণৰ কল্যানমুলক আঁচনি ৰূপায়ণৰ বাবে ৰাষ্ট্ৰীয় প্ৰতিৰক্ষা পুঁজিৰ পৰা এছপিজি পৰিয়াল কল্যান পুঁজিলৈ বছৰি ১৫ লাখ টকা অনুদান আগবঢ়োৱা হয়।
৩.প্ৰতিৰক্ষা সেৱাৰ তিনিটা বাহিনী(স্থল সেনা, নৌ সেনা আৰু বায়ু সেনা)আৰু উপকূলৰক্ষী বাহিনীৰ কৰ্মচাৰীসকলৰ বাবে গ্ৰন্থৰ লগতে অন্যান্য পঢ়াৰ সামগ্ৰী ক্ৰয়ৰ বাবে প্ৰতিৰক্ষা মন্ত্ৰালয়ক বাৰ্ষিক ভিত্তিক অনুদান মুকলি কৰি দিয়া হয়। বৰ্তমানৰ হিচাপত প্ৰদান কৰা অনুদান অনুসৰি স্থল সেনাক ৫৫ লাখ, বায়ু সেনাক ৩৭ লাখ, নৌ সেনাক ৩২ লাখ আৰু উপকূলৰক্ষী বাহিনীক ২.৫০ লাখসহ সৰ্বমুঠ ১২৬.৫০ লাখ টকা আগবঢ়োৱা হয়। শেহতীয়াভাৱে ২০১৭-১৮ বিত্তীয় বৰ্ষত ১২৬.৫০লাখ টকা মুকলি কৰি দিয়া হৈছে।
